Караль Мечыслававіч Барысовіч

Караль Мечыслававіч Барысовіч (; , маёнтак Разальмаў, цяпер Хоцімскі раён Магілёўскай вобласці — , Варшава, Польшча) — беларускі пісьменнік-нашанівец, публіцыст, перакладчык.

 Біяграфія 
У 1896 г. быў прывезены да сваячкі ў Пецярбург для навучання. У 1905 г. паступіў на юрыдычны факультэт Пецярбургскага ўніверсітэта, аднак праз рэвалюцыйныя падзеі мусіў перапыніць вучобу. У 1906 г. быў залічаны на факультэт права Ягелонскага ўніверсітэта ў Кракаве. Дыплом атрымаў у 1910 г. у Дэрпцкім універсітэце. У апошнім належаў да беларускага зямляцтва.

Па атрыманні адукацыі займаўся справамі бацькоўскага маёнтка. Цягам 1909—1915 гг. дасылаў у газету «Наша Ніва» допісы, артыкулы, вершы. Распаўсюджваў беларускія выданні, календары сярод чытачоў на Магілёўшчыне і Смаленшчыне. Ліставаўся з Вацлавам Ластоўскім.

Пасля Кастрычніцкай рэвалюцыі жыў у Польшчы. Удзельнічаў у савецка-польскай вайне. Да 1932 г. служыў у польскай арміі, дзе атрымаў званне капітана. Браў удзел у кампаніі 1939 года, руху супраціву.

1 красавіка 1943 года гестапа не знайшло яго ў кватэры ў Варшаве, але арыштавала ягоную жонку Лідзію і зяця доктара Станіслава Ягельскага. Яны сядзелі ў канцлагеры Аўшвіц.

Пасля Другой сусветнай вайны жыў з сям’ёй у Залессі Дольным каля Варшавы.

Пакінуў па сабе польскамоўныя ўспаміны «Беларусь, якой я яе памятаю», «Разальмаў і я».

Памёр  года ў шпіталі ў ВаршавеBibliografia poz. #2 #5, s. 34-35, 41.. Пахаваны на Паванзкоўскіх могілках (кватэра 230-3-18,19).

 Крыніцы 

 Спасылкі 

Катэгорыя:Асобы
Катэгорыя:Публіцысты Беларусі‎
Катэгорыя:Публіцысты паводле алфавіта
Катэгорыя:Перакладчыкі Беларусі
Катэгорыя:Мемуарысты
Катэгорыя:Польскамоўныя пісьменнікі
Катэгорыя:Пісьменнікі Польшчы
Катэгорыя:Пісьменнікі Беларусі
Катэгорыя:Удзельнікі польска-савецкай вайны
Катэгорыя:Нарадзіліся ў Хоцімскім раёне